
Premier Evelyn Wever-Croes: 


REUNION A TUMA LUGA ENTRE 
DEPARTAMENTONAN DI GOBIERNO PA 
ATENDE CU PROBLEMA DI ATV/UTV 


Mester regula y crea balansa entre desaroyo economico y 
proteccion di naturalesa 


Dialuna 2 di augustus Prome Minister Evelyn Wever - Croes a 
tene un reunion conhuntamente cu diferente departamento cu 
ta resorta bou di Ministerio di Infrastructura entre otro DOW, 
DIP, DTI, KPA, DNM y DTP pa atende cu e problema di ATV/ 
UTV. Esaki ta e prome reunion den cual Prome Minister a pidi 
e departamentonan pa presenta proposicionnan na Gobierno 
pa por regula e situacion cu ta causando daño na naturalesa. 


Manera ta conoci e problema di ATV/UTV no ta un problematica 
desconoci y desde prome cu Pandemia por a tuma nota cu 
e tolerancia pa e efecto causa pa ATV/UTV tabata birando 
menos. E efecto cu ta referi na dje ta encera principalmente e 
destruccion di Aruba su naturalesa. 


Den pasado a trata na papia cu e 'vergunninghouders' pa nan 
splica e usuarionan kico por y no por cu e vehiculonan aki, 
tambe a traha videonan y a publica articulonan den medionan 
di comunicacion pa conscientisa comunidad riba e tema. 
Sinembargo aworaki ta e momento pa reset algun cos. 


Prome Minister Wever - Croes a enfatisa cu no kier exclui e 
tipo di desaroyo aki y ta consciente cu tin un grupo di turista 
aventurero cu ta gusta e tipo di actividad aki. Ademas, ta 
consciente cu tur hende ta luchando pa gana nan pan, pues 
ta algo cu Gobierno ta keda stimula. Teniendo esakinan na 
cuenta tambe ta importante pa reconoce cu mester proteha 
locual cu nos no por haya bek y e daño causa na natualesa 
ta algo cu nos no por haya bek. Lamentablemente dos siman 
pasa un bes mas tabatin algun potret ta circula riba medionan 
social cu a causa hopi disturbio. 


Kico por haci awo? 








Locual cu ya Gobierno a percura pe ta, cu tin un ruimtelijke 


ontwikkelingsplan/ ruimtelijke  ontwikkleingsplan met 
voorschriften (ROP/ROPv) cu entrante 1 di september lo wordo 
publica. Pues mester traha dentro di cuadro di esey pa regula 
e situacion aki. Prome Minister a pidi cada departamento pa 
brainstorm hunto y proximamente presenta proposicionnan di 
regulacion. 

Gobierno ta reconoce cu tin diferente aspecto cu ta hunga un rol 
den e regulacion a traves di e trabou cu mester tuma luga door 
di diferente departamento. Por ehempel DTI ta responsabel pa 
keur e vehiculonan, DIP ta atende cu e ROP/ROPv y DOW ta 
encarga cu “Aruba's Outdoor Amenties Economy” cual ta den 
cuadro di crea desaroyo economico nobo cu kier introduci. 


Pa conclui Premier Wever - Croes a enfatisa cu e punto di 
salida ta pa limita e daño cu ta wordo haci na naturalesa y awor 
lo ta pendiente pa ricibi proposicionnan di departamentonan 
concerni, pa mira ki paso por tuma pa percura pa tin regulacion. 

Premier Evelyn Wever-Croes: 


RETIRO DI E DOS PERSONANAN TA UN ASUNTO 
CU A TUMA LUGA ENTRE UTILITIES CU WEB 


Lo atende cu e retonan cu tin cu WEB pa e no bira problema 
grandi pa Aruba 


Durante rueda di prensa di Gobierno cu a tuma luga diahuebs 
5 di augustus, Prome Minister Evelyn Wever - Croes a duna 
un splicacion di e situacion cu ta andando cu WEB. Pa locual 
ta e retiro di e dos personanan, Prome Minister a splica cu 
esaki ta un asunto cu a tuma luga entre Utilities cu WEB y tin 
un palabracion haci cu no ta papia di e detayenan di e retiro. 
Sinembargo prome cu a dicidi di papia di e tema durante di e 
rueda di prensa, a acerca e organisacion pa check si por papia 
di esaki y e contesta tabata si. 


Premier Wever - Croes a inicia ta splica cu desde cu a tuma 
over e Ministerio di Energia, el a tuma over un imperio di sr. 
Mike de Meza, Mike Eman y esnan rond di nan. E tabata 
masha dificil pa como Minister yega na informacion. Na cierto 
momento tabata tende informacion di sr. de Meza prome cu 
tende esaki di e companianan. E regla di Gobierno anterior 
tabata cu por a comunica cu WEB solamente via Utilities, esey 
a cambia despues cu sr. Hoeverstz a bay. 


Unabes cu por a reuni cu WEB, nan a pidi pa porfabor no mete 
den WEB manera cu gobierno anterior tabata mete. Pa cual 
Prome Minster a splica nan cu e no ta mete den e organisacion 
y e no ta su sistema pa mete den ningun compania. Es mas, 
solamente lo presenta e cuadronan pa traha aden di e Gobierno 
aki cual ta: cu prijs di awa y coriente mester baha y cu mester 
traha cu energia mas limpi. 


TARIFA DI AWA Y CORIENTE 

E tema di tarifa di awa y coriente a drenta na vigor na comienso 
di aña pasa net prome cu e pandemia door di esfuersonan 
grandi haci na WEB cu e Raad y Directie. Sinembargo, e 
esfuersonan pa bay traha energia mas limpi lamentablemente 
no a duna resultado. Nan ta trahando riba dje y tin masha hopi 
aña ta studia pa bay over na LNG. 


SITUACION BLACKOUT 

Segun Premier Wever — Croes, dia cu tabatin e blackout, 3 
di july 2021, Gobierno a haya masha hopi critica di sector 
comercial. Netamente awo cu turismo a cuminsa lanta bek, 
hopi restaurant mester a manda e turistanan bek pa motibo cu 
no por a sirbi nan. 

Mesora a haci 3 pregunta pa asina por haya informacion di e 
suceso: Kico a pasa? Kico a haci pa evita cu e a pasa? Y kico 
lo haci pa e no bolbe pasa? 


E contesta riba e prome pregunta semper ta tarda hopi, pero 
riba e otro dos preguntanan e contesta tabata nada. Cual no ta 


acceptabel pasobra suminstro di coriente mester ta uno cu por 
depende riba dje. Y esaki no tawata e caso cu ta duna motibo 
pa cuestiona e motibo pa cua nan no kier Gobierno mete. 


‘PRICE HEDGING’ 

Prome Minister Wever - Croes a sigui splica cu desde aña pasa 
el a wordo informa door di WEB cu nan a hedge e prijsnan 
pa 2020 y 2021. Mester recorda cu e acuerdo cu tin ta, cue 
decision aki ta di compania y niun minister por mete den esaki 
manera otro minister a haci den pasado. 

Mirando cu e ta un tema politico nan a informa na 2020 cu nan 
a haya un bon prijs pa 2020 y 2021 y p'esey nos prijs ta hopi 
mas abou aworaki cu e prijs di HFO riba mercado. 

‘Esaki ta un noticia cu tin nos tur contento pero ya desde 
comienso di aña ta puntrando kico ta bay pasa 1 januari 2022. 
Cada biaha e contesta ta cu no tin plan, ta djis bay den rood 
y Gobierno mester hisa prijs. Mi a contesta nan cu mi no ta 
acepta esey. Awe ya ta augustus y lamentablemente mester 
constata ora cu a puntra con ta para cu esaki, cu ainda no 
a haci nada. Gobierno lo yuda si busca solucionnan, pero e 
compania mester cuminsa haci algo prome,’ Prome Minister a 
expresa. 


CONDICION DI HULANDA 

Un punto hopi imortante ta cu pa Aruba por a haya sosten 
di likides di Hulanda, a pone como condicion cu mester corta 
12.6% den salario di sector publico y semi publico. Desde 1 di 
mei 2020 tur ambtenaar a entrega parti di nan salario. Premier 
Wever a sigui splica cu Hulanda a pone e condicion (tot nadere 
orde) pa sector semi publico tambe cu ta encera companianan 
di Gobierno y fundacionnan cu ta wordo subsidia pa Gobierno 
entre orto WEB. Locual cu a compronde ta cu na WEB den 
directiva a yega na palabracion cu ta duna cierto compensacion 
pa esaki, den dianan di vakantie cual si calcula e balor den 
porciento e ta na 6%, cual ta mitar di locual mester corta. Esaki 
ta pone Gobierno den un situacion serio cu Hulanda treciendo 
WEB y henter Aruba den problema y Gobierno mester bay 
mira con lo soluciona esaki. Lo atende cu e retonan cu tin cu 
WEB pa e no bira problema grandi pa Aruba 


Por ultimo Premier Wever - Croes a bisa, e ta importante pa 
nos pone tur cos den balansa, Transparencia ta importante, 
pero e personan cu a entrega retiro tin palabracion haci cu 
nan y nan mester mantene nan confidencialidad y nos tin cu 
respeta esaki. Di awo en adelante mester atende cu e temanan 
cu tin riba mesa pa e no bira un problema grandi pa Aruba. 

Prome Minister Evelyn Wever-Croes: 


REUNIONNAN DI STAKEHOLDERS EN CONEXION 
CU FORMACION DI GABINETE WEVER-CROES 


Area cu a wordo trata ta migracion 








Diamars 3 di augustus e reunionnan cu stakeholders den nos 
comunidad a sigui cu Formado y e ekipo di Partidonan MEP 
y Raiz riba e tema di migracion. A reuni cu Asociacion Cuerpo 
Consular Aruba (ACCA); UNHCR/ IOM/HIAS; Asociacion 
Amigos de Colombia; Asociacion Venezuela/Bolivar por la 
vida; Fundacion Dominicana Arubanse Juan Pablo Duarte. 


E reunionnan di diamars tempran a cuminsa cu e cuerpo 
consular y a trata diferente di retonan cu e cuerpo consular 
ta encontra na Aruba specialmente den e periodo cu nos ta 
drentando despues di pandemia. Tambe a toca e tema di 
cooperacion specialmente con nan por haya cooperacion 
di diferente departamentonan di Gobierno siendo nan e 
representantenan di nan comunidadnan di e diferente paisnan. 
Ta na su luga pa duna nan e cooperacion pa asina hunto cu 
Gobierno por atende e temanan principal. 


Den e caso di cooperacion, e cuerpo consular a vocifera nan 
preocupacion riba e tema di vacunacion mirando e hecho hopi 
persona ainda no ta vacua door cu nan no ta documenta na 
Aruba y por lo tanto ta risisti di bay of ta perocupa pa. bay na e 
centro di vacunacion oficial na Santa Cruz. E palabracion ta cu 
na consoladonan mes e personanan aki por pasa pa haya nan 
vacuna. E meta ta pa tur hende na Aruba ta vacuna irespecto 
si nan tin un status legal of no. 


Tambe a reuni cu e comicion di e refugiadonan di Nacionnan 
Uni, UNHCR; cu International Organization for Migration, IOM 
y HIAS cu ta e NGO cu ta haci e trabounan pa UNHCR na 
Aruba mas tanto riba e tereno di refugiadonan. Desde 2019 
a acredita y nos tin e presencia di UNHCR na Aruba como un 








partner di Aruba pa yuda den e problematica di refugiadonan. 
Prome cu esey tabata tin hopi discussion si nos mester 
acredita nan y si nan mag di ta akinan si of no. Prome Minister 
a indica cu Gobierno a dicidi di haci esey pa asina haña mas 
comprondemento di nan banda internationalmente di con dificil 
e situacion ta na Aruba, enbes di tin solamente conflicto y si 
nos ta hacie bon suficiente of no. 


Aruba tin un bon relacion cu UNHCR, IOM y HIAS na unda 
tin reunionnan frecuentemente pa trece puntonan dilanti 
den bienestar di nos sistema migratorio pero especialmente 
enfocando riba refugiadonan. Nan tambe tabata tin palabra di 
elogio den e forma con Aruba ta permiti esnan indocumenta 
tambe vacuna y kico tur nos a haci pa cu esey. Mas area di 
preocupacion a ser treci dilanti cu tambe cu lo hay e debido 
atencion. 


Tambe a reuni cu e asociacion cu ta representa e colonia 
di Colombia, Venezuela y Republica Dominicana. Cada 
un a trece dilanti e temanan cu ta mas relevante pa nan 
miembronan pero tambe puntonan den interes general cu tin 
di haber cu personanan cu a bin di otro pais por ehempel; 
mas alineacion entre DPL y DIMAS cu tin biaha ta tarda den 
duna permisonan. Nos a compromote cu nos lo duna atencion 
den e parti di retraso den duna permiso y e alineacion di e 
dos deparatmentonan aki. Tambe nan a trece dilanti kico ta 
e efectonan riba muchanan cu e retraso aki tin mirando cu 
esaki ta un problema na momento cu e mucha caba scol y e 
mayornan no a logra di cera e permisonan aki minuciosamente 
tras di otro. 

Continuacion REUNIONNAN CU STAKEHOLDERS.... 

















E asociacionnan a trece dilanti tambe cu den sector laboral 
ainda tin hopi dofio di trabou ta paga 60% siendo cu nan ta 
mira cu e luga ta draai riba ful forsa. Esaki ta un tema, Prome 
Minister a indica, cu Gobierno ta discuti internamente con pa 
atende cu esaki pa por midi si e dofio di trabou va a vega su 
100% di forsa caba pa bay bek na paga e trahadonan 100% v 
cu e 60% - 80% no bira algo structural. 


Tambe e asociacionnan a pidi pa considera v habri e frontera 
cu Venezuela mirando cu pa hopi hende e ta importante pa 
haci bishitanan di dokter cu ta algo cu por contribui na baha e 
costo di bida. Prome Minister a duna di conoce cu esaki tambe 
ta algo cu ta constantemente riba agenda pa evalua ki ora ta e 
miho momento pa haci habri frontera cu Venezuela. 





'Esaki ta e enfoke di e reunionnan di diamars aunke hopi 
temanan a wordo trata cu lo haya e debido atencion. Nos no 
a reuni cu representantenan di tur e colonianan na Aruba pero 
esey lo bin den transcurso di otro siman y durante gobernacion”, 
Prome Minister a termina bisando. 


Despues di e reunionnan cu e diferente gruponan aki, un 
representante di cada grupo a duna nan declaracion na 
prensa. Esnan cu a haci esaki ta: Carlos Augusto di Asociacion 
Cuerpo Consular Aruba. Kelly Bendelow di UNHCR. Yiftach 
Millo di HIAS. Adailyn Gonzalez di IOM. Moises Fernandez di 
Asciacion Amigos de Colombia. Antonio Alcibiades Asciacion 
Venezuela Bolivar por la Vida. Winston Tavarez di Fundacion 
Dominicana Arubanse Juan Pablo Duarte. 

Prome Minister Evelyn Wever-Croes: 
Reunionnan di stakeholders en conexion cu formacion di 
Gabinete Wever-Croes 
Area cu a wordo trata ta migracion, economia y ensefiansa 


CU DETERMINACION PA HIBA NOS PAIS 
DILANTI DEN E SIGUIENTE GOBERNACION 








Economia y Ensefiansa ta e areanan cu a wordo trata den 
e reunionnan cu Stakeholders diaranson 4 di augustus. 
Reunionnan cu ta bayendo y cayendo den bon tera tanto cerca 
Stakeholders, Gobierno, Partidonan MEP y Raiz y Pueblo en 
general. 


Diaranson a toca e area un biaha mas di economia y enseñansa 
y pa esaki e siguiente personanan a duna nan declaracion na 
prensa despues di a reuni cu Formado Evelyn Wever-Croes, 
Ursell Arends y e respectivo delegacionnan di Partidonan 
MEP y Raiz: Marc Figaroa, Director APA. Josette Daal y Diane 
Lejuez di Stichting EPB. Ralph Yarzagaray di Notarissen. 
Doctor Viola Heutger, Rector Universidad di Aruba y Juffrouw 
Maritza Carrion di Organisacion Cabesantenan Educacion 
Basico. 


Prome Minister Evelyn Wever-Croes ta gradici tur cu a acudi 
na e reunionnan importante pa asina trece nan input di loke 
nan ta haya ta imporatante pa e gobierno nobo tene cuenta 
cu ne den e siguiente gobernacion pa e proximo 4 añanan. 
Prome Minister ta gradici prensa tambe cu desde a cuminsa cu 
e reunionnan cu stakeholders den nos comunidad en conexion 









cu formacion di Gabinete Wever-Croes II, ta presente pa asina 
wordo informa door di cada organisacion cu a participa y na 
nan turno informa pueblo. 


Prome Minister Evelyn Wever-Croes: “Nos a reuni cu mas o 
menos 70 stake holder. Reunionnan hopi interesante y crucial 
den e fase di formacion. Masha masha danki na tur cu a 
participa. Nos tin algun dia ainda pa bay cu algun stakeholder 
mas. E retonan ta hopi grandi, pero e determinacion tey. Esey 
ta e base, determinacion pa hiba nos pais dilanti den e siguiente 
gobernacion' 

Gobierno di Aruba: 
KICO ABO POR HACI PA REDUCI BO 
CONSUMO DI PRODUCTONAN DANINO PA 
NOS NATURALESA? 


Ya a pasa 1 aña desde cu e ley di prohibicion di plastic di un 
solo uzo ta den efecto na Aruba. Esaki tabata posibel despues 
cu na november 2019 Parlamento di Aruba a bay di acuerdo 
pa prohibi importacion di productonan cu ta causa bastante 
dafio na nos naturalesa y medio ambiente entre otro: plastic di 
un solo uzo y tambe e ingrediente oxybenzone cu ta den algun 
crema contra solo (sunblock/suncreen). 


Pakico e ley aki ta importante? 

Plastic ta tur caminda den nos medio ambiente, esey ta e 
motibo primordial pakico na nivel mundial ta boga pa paisnan 
uza menos plastic y hasta prohibi uzo di plastic di un solo 
uzo. E motibo principal pa esaki ta cu plastic a wordo traha 
pa ta extremadamente duradero y pues e no ta disaparece/ 
degrada completamente. E ta kibra den pidanan chikito y asina 
keda presente den medio ambiente, awa y asina ta yega den 
nos cuminda. Pues no solamente e ta causa dafio na nos 
naturalesa y ecosistema, piscanan ta come e plastic y nos 
como ser humano tambe ta come esaki na momento cu nos ta 
alimenta nos mes. 


Door di implementa e ley di prohibicion pa importa plastic di un 
solo uzo, e cantidad di articulonan cu ta wordo uza y benta afo 
cu tin consecuencia negativo pa naturalesa y medio ambiente 


ta reduci. Awor por mira mas persona/comerciante ta haci uzo 
di producto bio-degradabel pa reemplasa locual anteriormente 
tabata plastic di un solo uzo. 


Kico mas por haci? 

Apesar cu esaki ta un gran paso, como ciudadano nos mester 
continuamente wak kico mas por haci pa sigui proteha y 
conserva naturalesa y medio ambiente. Esaki ta encera entre 
otro nenga di uza articulonan cu lo benta afo hopi lihe. 

Por ehempel, bisa no na un straw di papel si bo tin uno di 
metal, cana cu bo beker di coffee v tuma bo coffee den esev 
enbes di esunnan di carton. Haci mescos cu forki, cuchara v/ 
of cuchiu, pues no tuma nan si bo ta bav come na cas v no ta 
necesario. Un otro tip ta pa no cumpra boter di awa, enbes 
inverti den un bon boter di awa v vena esaki cu awa di kramchi 
y haci mescos cu pan y/of cuminda. Si inverti den bon baki di 
cuminda, no ta necesario pa uza plastic, saco di papel of foil. 
Limita di cumpra refresco/bebida den boter di plastic of bleki, 
apart cu e ta positivo pa medio ambiente, e ta bon pa bo salud 
tambe. 


Esakinan ta algun tip facil cu por implementa cu por tin impacto 
positivo pa naturalesa v medio ambiente. 


0005 


BISA NO 


NA PLASTIC DI 
UN SOLO UZO 

GOBIERNO DI ARUBA A APROBA E PROYECTO 
DI UNITED DOGS ARUBA FOUNDATION PA 
OPERA CACHONAN CU TIN DOÑO 











Gobierno di Aruba a ricibi un peticion di e Fundacion United 
Dogs Aruba pa aproba y duna cooperacion pa nan proyecto na 
October 2021 cu lo termina riba dierendag. Nan a pidi permiso 
pa opera cachonan di caya mescos cu nan a haci durante 
añanan anterior. 


Mirando e problematica cu Aruba ta enfrenta cu tanto cacho 
riba caya, e tantisimo doñonan cu no ta tumando nan 
responsabilidad pa cu nan mascotanan, e varios casonan di 
abuso y negligencia di cacho y nos Ley di Cacho, Gobierno no 
a aproba pa cacho di caya wordo opera e aña aki, pero si a 
aproba cu ta solamente cachonan cu tin doño lo wordo opera. 


Tur hende tin di realisa cu cachonan cu ta biba riba caya no ta 
cay for di shelo. Pa nos por atende cu esaki nos tin di cera e 
cranchinan na cas di esnan cu ta stima nan cacho, pero no tin 
e manera pa paga pa sterilisa nan mascota. Asina e cachonan 
no por reproduci mas y e problema di cacho indesea ta caba 
eynan. Despues por enfoca riba e cuido minimo y debido di 
cada mascota, y pa stimula doñonan pa mantene nan cacho 
den cura manera cu Ley ta stipula. 


E fundacion United Dogs ta traha cu boluntarionan local 
y internacional. E veterinarionan cu lo bini tambe ta a base 


boluntario. Nan lo opera varios cacho den tempo record. E 
meta di e fundacion ta pa opera un total di 550 cacho den 4 
dia. 


E fundacion ta conta cu sosten di Gobierno riba diferente 
aspecto. Durante campañanan anterior Gobierno a cubri 
gastonan di localidad, awa, coriente, tent, heki, impuesto, etc. 
Pa cu e aña aki ta pendiente ainda cu kico tur Gobierno por 
yuda mirando e recuperacion necesario door di e pandemia cu 
a asota mundo henter, incluyendo Aruba. 


Ta pidi pueblo en general cu ta desea di haya e oprtunidad di 
laga opera su cacho gratis, pa acudi na United Dogs Aruba 
Foundation of na un di tur e fundacionnan local cu tin riba nos 
isla, pa busca informacion con por registra pa su cacho wordo 
scogi como candidata of candidato pa e proyecto di United 
Dogs di e aña aki. 


Gobierno di Aruba ta spera cu pronto e fundacion Stimami 
Sterilisami por resumi nan actividad di cubri algun gasto ora 
di opera bo mascota, pa por aproba cu cachonan cu ta biba 
riba caya por wordo opera den un siguiente proyecto di United 
Dogs. 








United Dogs Aruba Foundation 

UNHCR TA LANSA VIDEO TOCANTE E 
INCLUSION DI REFUGIADO Y MIGRANTE DEN 
E PLAN DI VACUNACION CONTRA COVID-19 
NA ARUBA 








(m) UNHCR 


The UN Refugee Agency 








UNCHR, e agencia pa refugiado di Nacionan Uni a lansa awe 
un video pa social media tocante e inclusion di refugiado y 
migrante den Aruba su plan di vacunacion contra COVID-19 
— un paso bon acogi pa UNCHR y su partners na Aruba como 
cu e ta un paso crucial den e cuadro di e minimalisacion di e 
propagacion di e virus. Aruba tabata un di e prome paisnan 
den Caribe pa anuncia un plan di vacunacion inclusivo, cu 
oficialnan di salud ken ta recomenda y encurasha vacunacion 
pa tur hende riba 12 aña di edad. 


Di e milliones di Venezolano cu a sali di nan pais, ta pensa di 
tin un estimado di 17.000 cu tin Aruba como hogar nobo. 


E pandemia di COVID-19 a crea retonan insuperabel den tur 
populacion. Milliones di hende a perde nan entrada of trabou 
y ta encontra obstaculo pa por alacansa cubri gasto diario. E 
emergencia di salud cu ta continuando y su impacto socio- 
economico a afecta grandemente e miles di local, refugiado 
y migrante den Caribe ken ta den un lucha continuo pa por 
mantene y formalisa nan estadia. Hopi no tin acceso pa 
servicionan basico manera salud y hopi tin risico halto pa 
wordo expulsa di nan hogar y pa cai den probeza, 


“E inclusion di refugiado Venezolano y migrante den e plannan 
di vacunacion ta un tremendo paso den e direction correcto pa 
reduci e propagacion di e virus,” Kelly Bendelow, UNHCR Hefe 
di Oficina na Aruba ta conta. “Inmunisacion di tur populacion 
den un manera igual y husto mescos cu residente lo resulta na 
final di ta salva bida di tur y lo sugui avansa e efsuersonan pa 


e virus stop di propaga”. 


E video a worda crea door di UNCHR, cu aporte di Gobierno 
di Aruba. UNHCR ta duna apoyo na refugiado y migrante 
na Aruba danki na e sosten di su partners y contribuciondi 
donantenan incluyendo Union Europeo, Merca, ReinoUni, 
UNAIDS y Francia, y di su donantenan principal ken ta dona 
flexibelmente. 


Pa waak y embed e video Den SPAÑO, PAPIAMENTO of 
INGLES. 


END Note to Editors: 


UNHCR, e agencia di Refugiado di Nacionan Uni ta dedica na 
salva bida, protege derecho y crea un futuromihorpa hendeforsa 
pa hui nan hogar door di conflicto y persecucion. Nos ta lidera 
accion international pa protege refugiado, communidadnan 
forcablemente desplasa y hende sin nacionalidad. Nos ta duna 
asistancia cu ta salba bida como shelter, cuminda y awa, yuda 
salvaguardia derecho humano fundamental y ta solucion cu ta 
Segura cu hende tin un caminda safe pa yama nan hogar unda 
nan por crea un mihor futuro. Nos tambe ta zorg pa segura cu 
hende sin nacionalidad ta wordo duna un nacionalidiad. Nos 
ta den mas cu 130 pais, usando nos expertisio pa protege y 
cuida miyones.www.unhcr.org 


Pa mas informacion por bishita nos Facebook Page of por 
manda un email na panpamedia@unher.org 

Gobernador di Aruba: 


PROLONGACION ENCARGO DI FORMACION 
GOBIERNO DI ARUBA 


Gobernador di Aruba, Su Excelencia Alfonso Boekhoudt riba 
9 di juli a apunta señora Evelyn Wever-Croes como formador. 
Durante di e simannan siguiente, e formador a informa 
Gobernador regularmente tocante e progreso y implementacion 
di e encargo di formacion. 



























Awe formador a informa Gobernador cu e concepto di e 
acuerdo di gobernacion ta completa y cu e reparticion di e 
carteranan ta casi finalisa. Tambe e formador a papia cu un 
gran cantidad di organisacion durante di e ultimo simannan. E 
control di capacidad di e candidatonan pa e funcion di minister 
y di minister plenipotenciario no ta completa ainda. Mirando 
cu ta efectua e evaluacion aki como garantia di integridad 
di administracion publico, ta di importancia pa esaki sosode 
minuciosamente. Un screening minucioso ta tuma tempo. Ta 
dificil pa calcula su duracion adelanta. 


Awe Gobernador di Aruba a pidi formador pa riba 27 di augustus 
mas tarda, presenta na su persona e acuerdo di gobernacion 
definitivo, e reparticion di cartera y tambe tur documento 
y conclusion relaciona cu e screening. Seguidamente 
Gobernador lo evalua e documentonan y papia cu formador 
tocante resultado di e analisisnan. 

Departamento di Salud Publico: 


African ™ 


SWINE FEVER 





Na e momentonan aki tin un brote di African Swine Fever na 
Santo Domingo. Na spaño esaki yama Fiebre Porcina Africana. 
Ta trata di un virus cu ta pasa masha lihe di un porco pa otro y 
ta ataca e bestianan aki fatalmente na un manera hopi lihe. E 
virus ta hopi resistente y ta keda bibo y activo den carni, carni 
procesa y productonan di porco contamina. Ehempel ta beleg 
y productonan den bleki. 


Pa proteha e porconan di e criadonan local DVG/Veterinaire 
Dienst ta alerta tur pasahero cu destinacion Santo Domingo 
of Haiti pa no bolbe cu productonan cu ta traha di porco of cu 
ta bin for di un luga caminda ta cria porco. Tambe ta adverti 


pa alerta familiarnan y/of conocinan cu ta bin for di Santo 
Domingo of Haiti pa no trece e productonan aki. Lo confisca e 
productonan si acaso haya nan. 


E virus ta uno cu ta ataca porconan y no ta pasa pa hende. 
Tur Hende mester percura pa no pasa e virus pa e porconan 
door di, por ehempel, duna e porconan cuminda contamina cu 
e virus ora di duna cuminda. 


Laga nos evita trece e virus riba nos isla. DVG/VD ta pidi 
cooperacion y comprencion te proximo aviso. 





Ayera tardi cu vuelo di KLM a yega Aruba un cargamento 
grandi di vacuna procedente di Hulanda. Ta trata aki di 12.285 
vacuna cu lo wordo pone inmediatamente disponibel na DVG 
pa tur esnan cu kier vacuna. 


Pa haci un cita pa vacuna por download e Aruba Health App, 
via www.dvg.aw of tambe por yama; Tel. 2800101 of 5224200. 
Pa ricibi e prome dosis mester un cita. 


E mihor manera pa proteha bo salud y di bo famia ta si bo ta 
vacuna. 


CRISIS TEAM: 

Departamento di Salud Publico: 





UPD DI 
Segun resumen di awe 55 persona a recupera y un total di 134 
caso nobo di COVID-19 a keda registra cual 7 ta turista y 127 
ta residente. E cifranan aki ta representa un ‘Positivity rate’ 
bou di nos residentenan di 32%. Cantidad di casonan activo di 
COVID-19 pa awe ta 754 y cantidad di fayecidonan relaciona 
cu COVID-19 ta 111. 


Datos ta ilustra subida continuo di casonan nobo cu un average 





IGUSTUS 
aUSIUS l 
semanal di 87 caso pa dia y un average di ‘positivity rate’ 
semanal di 30% pa dia cu ta sigui subi. 


4 


Hospital tin 23 persona interna di cual 6 ta den ICU v 17 riba 
piso general. Datos di hospital ta ilustra cu di esnan ingresa 
den hospital cu COVID, 20 persona no tin ningun vacuna y 
solamente 3 persona ta vacuna, esnan interna den ICU ningun 
tin vacuna. 





TOTAL 


134 
754 
11897 
12262 
111 





Activo 





Positivo 











RESIDENTE NO-RESIDENTE 


127 
662 
10386 
11157 
109 


7 
92 
1011 
1105 

